laion/Wikipedia-Exotic huggingface dataset:
קלרה מאנס

קלרה מאנס (באנגלית: Clara Mannes; ‏12 בדצמבר 1869 בברסלאו - 16 במרץ 1948 בניו יורק) הייתה מוזיקאית ומורה למוזיקה אמריקאית ילידת גרמניה. היא ואחיה פרנק דאמרוש לימדו גם בבית ספר לבנות במנהטן. עם בעלה, דייוויד מאנס, ייסדה בשנת 1916 את בית ספר מאנס למוזיקה. מאנס נולדה בברסלאו (כיום ורוצלב, פולין) אמה, הלן פון היימבורג, הייתה בעברה זמרת אופרה, ואביה היה המנצח לאופולד דאמרוש. אחיה היו המנצחים פרנק דאמרוש ו-וולטר דאמרוש. הוריה היו לותרנים (סבה מצד אביה היה יהודי). ילדיה של קלרה ממאנס היו המוזיקאי לאופולד מאנס והסופרת מריה מאנס. סיגנאצ'ור פורטלס, "מושבת מקדאוול" יוני 2008 Mannes-Damrosch collection אוסף מאנס-דאמרוש ג. ו. מרטין, הוצאת הוטון מיפין, "שושלת דאמרוש: המשפחה הראשונה במוזיקה של אמריקה isbn=9780395344088 1983 דאמרוש, ל., אגוש, ק. הוצאת A-R ג'יימס, א. ט., ג'יימס ג'. ו., בויאר, פ. ס., רדקליף קולג', "נשים אמריקאיות ידועות-שם, 1607-1950": מילון ביוגרפי, כרך 3, הוצאת בלקנאפ של אוניברסיטת הרווארד isbn=9780674627345
הוועדה לתשתיות לאומיות

הוועדה לתשתיות לאומיות (נקראת בקיצור "הות"ל") היא ועדה שהוקמה בשנת 2002 במסגרת הסדרת התכנון והבנייה בישראל, בהתאם לתיקון מספר 60 לחוק התכנון והבנייה. שמה המלא של הוועדה הוא "הוועדה הארצית לתכנון ולבנייה של תשתיות לאומיות". הוועדה הוקמה על מנת לזרז הליכי תכנון של תשתיות המוגדרות "תשתיות לאומיות". סעיף 1 לחוק התכנון והבנייה מונה את סוגי התשתיות שניתן להכריז עליהן כתשתיות לאומיות. הכרזה על תשתית כתשתית לאומית דורשת הצהרה של ראש הממשלה, שר האוצר ושר הפנים. לוועדה מוקנות סמכויות המועצה הארצית בענייני תכנון ובניה של תשתיות לאומיות, עריכת תוכנית מתאר ארצית עם הוראות של תוכנית מפורטת ומתן היתר בניה. המשמעות היא כי לוועדה סמכות על כל מוסדות התכנון ועל ההיררכיה שלהם. תשתית לאומית מוגדרת בחוק הישראלי כמתקני תשתית, נמל תעופה, נמל, מעגן, מתקן להתפלת מים, מתקני מים וביוב לרבות מאגרים, אתרי סילוק וטיפול בפסולת, מתקני תקשורת, תחנת כוח, מתקן אחסון גז ודלק, דרך (כביש, מסילה), מתקני גז ומיתקני גט"ן כהגדרתם בסעיף 2 לחוק משק הגז הטבעי, התשס"ב-2002, אתרי כרייה וחציבה, והכל אם ראש הממשלה, שר האוצר ושר הפנים הכריזו, על כל אחד מהם, כי הוא בעל חשיבות לאומית. הליכי התכנון של תשתיות לאומיות מיושמות באמצעות תוכנית תשתית לאומית (תת"ל) שעוברת את כל הליכי האישור בות"ל בלבד (עד אישור הממשלה), כמו כן: לוועדה מואצלות כל סמכויות המועצה הארצית, והיא יכולה לשנות תוכניות מתאר ארציות. תוכנית לתשתית לאומית אינה טעונה אישור הוועדה לשמירת קרקע חקלאית ושטחים פתוחים. תת"ל דומה לתוכנית מתאר ארצית ברמה מפורטת, ומכוחה ניתן להוציא היתר בנייה (הליך הנעשה גם הוא על ידי הות"ל, בשונה מהיתר בנייה ממהנדס וועדה מקומית או אישור מתכנן מחוז בהליך ה"רגיל"). משך הזמן להשגות הציבור והערות הוועדות המחוזיות קוצר למחצית (30 יום במקום 60). מעמדה של התת"ל שווה ואף גובר על מעמדה של כל תמ"א אחרת. הרכב הוועדה נקבע על פי סעיף 6א לחוק התכנון והבנייה. הוועדה מונה 15 חברים: עשרה נציגי שרים מהמשרדים הבאים: משרד הפנים - יו"ר הוועדה, משרד רה"מ, משרד המשפטים, משרד האנרגיה (כאשר מדובר בתוכנית לתשתית תיירות, יבוא במקומו נציג משרד התיירות), המשרד להגנת הסביבה, משרד התחבורה, משרד הבינוי והשיכון, משרד האוצר, משרד החקלאות ומשרד הביטחון נציג השלטון המקומי - ממונה על ידי שר הפנים נציג ציבור - ממונה על ידי הממשלה נציג ארגון הגג של הארגונים הירוקים - ממונה על ידי שר הפנים, מתוך רשימה שמגיש לו הארגון נציג רשות מקרקעי ישראל מתכנן הוועדה - בעל הכשרה מקצועית בענייני תכנון ובנייה, ממונה על ידי שר הפנים על הות"ל באתר מנהל התכנון רשימת תוכניות לתשתיות לאומיות באתר תכנון זמין של מנהל התכנון דוח החברה להגנת הטבע - ות"ל 2004 הגדרת התת"ל באתר מינהל התכנון במשרד הפנים
פרנק דאמרוש

פרנק היינו דאמרוש (באנגלית: Frank Heino Damrosch ‏ 22 ביוני 1859 - 22 באוקטובר 1937) היה מנצח ומורה למוזיקה אמריקאי. בשנת 1905, ייסד דאמרוש את מכון ניו יורק לאמנות המוזיקה, שהיה בהמשך לג'וליארד. דאמרוש נולד בברסלאו, שלזיה, בן להלן פון היימבורג, לשעבר זמרת אופרה, והמנצח לאופולד דאמרוש. הוא היגר לארצות הברית עם אביו, אחיו, המנצח וולטר דאמרוש, ואחותו, הפסנתרנית והמורה למוזיקה קלרה מאנס, בשנת 1871. הוריו היו לותרנים (סבו מצד אביו היה יהודי). דאמרוש למד מוזיקה בגרמניה אצל דיוניס פרוקנר. בניו יורק למד אצל פרדיננד פון אינטן. כמו כן למד באירופה אצל מוריץ מושקובסקי. במקור היה בדעתו לצאת לקריירת עסקים, ולשם כך נסע לדנוור, קולורדו, אבל דחף המוזיקה חזק עליו, וב-1884 היה נגן עוגב, מנצח של מועדון המקהלה של דנוור, ומפקח מוזיקה במערכת בתי ספר הציבוריים. שנים אחדות היה מנצח מקהלה במטרופוליטן אופרה בניו יורק. כמו כן ניצח על "מועדון מנדלסון לשירה"מ-1885 עד 1887. ב-1892 ארגן שיעורי שירה עממיים ולקח חלק חשוב גם בייסוד האגודה לאמנות המוזיקה של ניו יורק. בשנת 1897 התמנה למפקח על המוזיקה בבתי הספר הציבוריים בניו יורק. ב-1898 החליף פרנק דאמרוש את אחיו וולטר כמנצח אגודת האורטוריה של ניו יורק, שעליה המשיך לנצח עד 1912. במהלך הקריירה שלו, גם לימדו הוא ואחותו קלרה בבית הספר ולטין לבנות במנהטן. בשנת 1905 ייסד דאמרוש ועמד בראש מכון ניו יורק לאמנות המוזיקה, בתקווה להשיג את איכות ההוראה המקובלת בקונסרבטוריונים של אירופה. ב-1926 התמזג המכון לאמנות המוזיקה עם בית הספר הגבוה ג'וליארד ליצירת מה שמוכר כיום כג'וליארד. בין תלמידיו של דאמרוש היו ויליאם האולנד, שעמד תקופה ממושכת בראש מחלקת המוזיקה באוניברסיטת מישיגן והפסנתרנית ילדת הפלא הייזל סקוט. דאמרוש מת בניו יורק ב-22 באוקטובר 1937. דאמרוש פארק, חלק ממרכז לינקולן לאמנויות הבמה, נקרא על שם משפחת דאמרוש. מדיה וקבצים בנושא פרנק דאמרוש בוויקישיתוף פרנק דאמרוש, באתר MusicBrainz (באנגלית) פרנק דאמרוש, באתר "Find a Grave" (באנגלית) ג. ו. מרטין, הוצאת הוטון מיפין, "שושלת דאמרוש: המשפחה הראשונה במוזיקה של אמריקה isbn=9780395344088 1983 דאמרוש, ל., אגוש, ק. הוצאת A-R ג'יימס, א. ט., ג'יימס ג'. ו., בויאר, פ. ס., רדקליף קולג', "נשים אמריקאיות ידועות-שם, 1607-1950": מילון ביוגרפי, כרך 3, הוצאת בלקנאפ של אוניברסיטת הרווארד isbn=9780674627345 "סיגנאצ'ור", "מושבת מקדאוול" יוני 2008 "היסטוריה קצרה של בית ספר ג'וליארד" נייט דימאו "ארמון הזיכרון - הבטחה", פרק 101 19 בדצמבר 2016 ניו יורק טיימס "פרנק היינו דאמרוש, מייסד המכון לאמנות המוזיקה, בן למשפחת מוזיקאים דגולה ואדם, שעשה רבות להפצת לימודי המוזיקה בניו ירק, מת אתמול אחר הצהריים מהתקף לב בביתו. בן 78 במותו". 23 באוקטובר 1937
לנה ולייטיס

לנה ולייטיס (בליטאית: Lena Valaitis; נולדה ב-7 בספטמבר 1943) היא זמרת ליטאית-גרמנייה. ולייטיס נולדה בקלייפדה שנכבשה באותה עת על ידי גרמניה הנאצית. אביה, ששירת בוורמאכט, נהרג במלחמת העולם השנייה. לאחר המלחמה הגיעה עם אמה כפליטה למערב גרמניה, היא למדה בגימנסיה ליטאית בהס. היא התחילה את הקריירה המוזיקלית שלה, כשהצטרפה ללהקת האחים פרדריק. בשנת 1970 הם הוציאו אלבום ראשון. באותה שנה הופיעה לראשונה בטלוויזיה בתוכנית מוזיקה בערוץ השידור הציבורי "ZDF". ב-1976 השתתפה בתחרות הלאומית לייצוג גרמניה באירוויזיון, ובה הגיעה למקום השביעי. בשנת 1977 שרה את שיר הנושא של הסרט "Der Mädchenkrieg". היא ייצגה את גרמניה באירוויזיון 1981 עם השיר "ג'וני בלו," וסיימה במקום השני, אחרי השיר הזוכה, Making Your Mind Up, של בריטניה. בשנת 1992 ניסתה לחזור לאירוויזיון, והשתתפה בתחרות הגמר הלאומית "שיר עבור מאלמה" עבור האירוויזיון 1992 שנערך במאלמה שבשוודיה, אך לא הצליחה במשימה. היא אם לשני בנים משני בעלים שונים. מדיה וקבצים בנושא לנה ולייטיס בוויקישיתוף אתר האינטרנט הרשמי של לנה ולייטיס (בגרמנית) (בגרמנית) לנה ולייטיס, ברשת החברתית פייסבוק לנה ולייטיס, במסד הנתונים הקולנועיים IMDb (באנגלית) לנה ולייטיס, במסד הנתונים הקולנועיים KinoPoisk (ברוסית) לנה ולייטיס, באתר אפל מיוזיק (באנגלית) לנה ולייטיס, באתר ספוטיפיי לנה ולייטיס, באתר Last.fm (באנגלית) לנה ולייטיס, באתר MusicBrainz (באנגלית) לנה ולייטיס, באתר דיזר לנה ולייטיס, באתר Yandex.Music (ברוסית) לנה ולייטיס, באתר Discogs (באנגלית) לנה ולייטיס, באתר Songkick (באנגלית) לנה ולייטיס, באתר Genius לנה ולייטיס, באתר SecondHandSongs [1] NDR, Deutschland: Lena Valaitis, www.eurovision.de (בגרמנית) MusicMonster.FM - 24Stunden hungrig nach Musik!, www.musicmonster.fm
ניצן פלג

האם התכוונתם ל... ניצן פלג (קצין) – לשעבר מפקד חטיבת החרמון ומפקד גדוד צבר ניצן פלג (ראש מועצה אזורית) – ראש מועצה אזורית הגליל התחתון
הבחירות לנשיאות צרפת 2002

הבחירות לנשיאות צרפת 2002 (בצרפתית: Élection présidentielle française de 2002) היו מערכת הבחירות לנשיאות צרפת השמינית בתקופת הרפובליקה הצרפתית החמישית, ובמהלכן התמודדו בסיבוב השני הנשיא המכהן ז'אק שיראק כנגד ז'אן-מארי לה פן. המנצח היה הנשיא שיראק, שזכה בסיבוב השני שנערך ב-5 במאי 2002. מערכת בחירות זו משכה תשומת לב ציבורית בינלאומית בולטת, לאור התמודדותו של לה-פן, אשר נחשב למועמד קיצוני במיוחד. אלו היו הבחירות הראשונות בצרפת בהן הנשיא נבחר לקדנציה של חמש שנים במקום שבע שנים. 16 מועמדים התחרו בסיבוב הראשון. זה היה מספר שיא של מועמדים, מספר השיא הקודם של מועמדים היה 12, בשנת 1974, כאשר ואלרי ז'יסקר ד'אסטן זכה בתפקיד. בפברואר 2002 הודיע ראש ממשלת צרפת הפופולרי ליונל ז'וספן, מהמפלגה הסוציאליסטית, שיציג את מועמדותו לנשיאות. הציפיות בתחילת מערכת הבחירות היו כי שיראק (שזכה ב-19.88% מהקולות) יתמודד בסיבוב השני אל מול ליונל ז'וספן. במפתיע ובניגוד למרבית הסקרים, סיים ז'וספן רק במקום השלישי בסיבוב הראשון אחרי לה-פן שזכה ב-16.86% מהקולות. התמיכה בז'וספן הסתכמה ב-16.18%, ו-33% ממצביעי השמאל העדיפו לפזר את קולותיהם בין מועמדים שונים. בעקבות עליית ז'אן-מארי לה פן לסיבוב השני, עורר סערה רוז'ה קוקרמן נשיא קריף, ארגון הגג של יהדות צרפת, שאמר בריאיון לעיתון הארץ: "צריך להודות שיש כרגע אינטרס משותף ליהודים ולימין הקיצוני". ושבהצלחת לה פן יש "מסר למוסלמים שיישבו בשקט". שבוע אחר כך חזר בו ואמר לעיתון "לה מונד" שדבריו סולפו, וייחס זאת לבעיות תרגום. הקמפיין של שיראק התמקד בעיקר בכלכלה החזקה בצרפת. בתחילת מערכת הבחירות השיח הציבורי סבב סביב הפשיעה בקרב צעירים, במיוחד בקרב מהגרים. לבסוף שיראק ניצח ברוב של כ-82% בסיבוב השני על מול 18% תמיכה בלה-פן - הפער הגדול ביותר מבין כל מערכות הבחירות בצרפת. מדיה וקבצים בנושא הבחירות לנשיאות צרפת 2002 בוויקישיתוף ז'וספן הציג את מועמדותו לנשיאות צרפת, באתר הארץ, 20 בפברואר 2002 ליונל ז'וספן - מייצג "צרפת החדשה", באתר הארץ, 23 באפריל 2002 יאיר שלג, מבחינתנו, להישג של לה פן יש גם יתרון, באתר הארץ, 23 באפריל 2002 דניאל בן סימון, קוקרמן מתקן את עצמו: קורא לצרפת להצביע לשיראק, באתר הארץ, 28 באפריל 2002 ג'ון הנלי, הגרדיאן, לשיראק וללה פן בטן מלאה זה על זה, באתר הארץ, 26 באפריל 2002 שירות רויטרס ופייננשל טיימס, ‏שיראק אינו מאבד זמן; מינה את הסנטור הימני המתון ז'אן-פייר רפרא לרה"מ, באתר גלובס, 6 במאי 2002
משטרת התיירות (סדרת טלוויזיה)

משטרת התיירות (ברוסית: Туристическая полиция) הוא שמה של סדרת דרמה קומית-סאטירית רוסית. פרקי הסדרה שודרו בערוץ הטלוויזיה ערוץ שישי מפברואר 2019, העוקבת אחר מעלליהם של שוטרי מחלקת משטרת התיירות של עיר הנופש סוצ'י, שבדרום רוסיה, לחופי הים השחור. לרה היא שוטרת במשטרת התיירות של סוצ'י, אך שואפת לעסוק בחקירת פשעים חמורים, אלא שמקרים כאלה הם נדירים במשטרת התיירות כמו גם העדר מצב רוח טוב אצל מפקד המחלקה. בניסיונה לעלות בסולם הדרגות המשטרתי היא נתקלת בשלל סיטואציות מבדחות, הייחודיים לעיר נופש כמו סוצ'י. אנסטסיה יבלייבה - לרה, שוטרת מיכאיל בשקאטוב - עבריין שמאוהב בלרה אתר האינטרנט הרשמי של משטרת התיירות "משטרת התיירות", במסד הנתונים הקולנועיים IMDb (באנגלית) "משטרת התיירות" באתר Kinopoisk.ru ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
גבעת ציון

גבעת ציון (בהולנדית: Zions Hill; ידוע גם בשמו הקודם שערי גהינם, Hell's Gate), הוא כפר באי סאבא הנמצא בהולנד הקריבית. שערי גהינם הפכה באופן רשמי ל'גבעת ציון' לאחר שלחצים מהכנסייה הכריחו את מושלי האי לשנות את השם. למרות זאת, השם 'שערי גהינם' עדיין קיים בפי תושבי סאבא המקומיים ובפי תיירים המבקרים בו. בשערי גיהנם מצויה כנסיית רוזארי הקדושה, מבנה אבן משנת 1962, וכן מרכז קהילתי שבו תיירים יכולים לרכוש מוצרים כגון תחרה סבאית, הנקראת גם תחרה ספרדית, ורום סבאי מתובל בחזקה המיוצר במקום. בשערי גיהנם התחתית נמצא גם מכרה גופרית שאינו פעיל, בו תיירים יכולים לבקר בזהירות. בשערי גהינם מתחיל גם 'שביל קריספין'. אורכו כשעתיים הליכה, והמטייל בו נחשף לשלל מראות של אבני יהלום ושל קו החוף הסאבאי. שערי גהינם נמצאת כ-300 מטר מעל פני הים. שערי גהינם הוא היישוב הקרוב ביותר לנמל התעופה של האי סאבא, נמל התעופה המסחרי הקטן בעולם. מדיה וקבצים בנושא גבעת ציון בוויקישיתוף
קובה: אנטומיה של מהפכה

קובה: אנטומיה של מהפכה הוא ספר שנכתב על ידי פול סוויזי וליאו הוברמן, צמד כלכלנים מרקסיסטיים, אודות המהפכה הקובנית ב-1959 והאירועים שהתרחשו בשנתיים הראשונות שלה. החלק הראשון של הספר מתאר את הרקע למהפכה הקובנית: עושרה של קובה והעוני של העם הקובני תחת השלטון המושחת של הרודן פולחנסיו בטיסטה שנתמך על ידי ארצות הברית. החלק השני מתאר את המהפכה הקובנית עצמה, מההתקפות על צבאו של בטיסטה ועד להפלת שלטונו ב-1959. החלק השלישי מתאר את הרפורמות הסוציאליסטיות בשירותי החינוך, הבריאות ושאר השירותים הציבוריים שקידם משטרו של פידל קסטרו בקובה בשנתיים הראשונות של המהפכה, ואת הקמת הקואופרטיבים החקלאיים ומוסדות הביצוע של הרפורמות: הראשון, המכון הלאומי לרפורמה אגררית, שתפקידו היה לספק שירותי חינוך, בריאות, שיכון, אשראי ופיתוח חקלאי בכפרים. השני, המכון הלאומי לחיסכון ולשיכון, שתפקידו היה תכנון ובניית שיכוני דיור בערים. הספר מתאר גם את מצבה הכלכלי הקשה של קובה, תלותה בייצוא קני סוכר והיחס העוין כלפיה בעולם, על אף שבתקופה זו עדיין לא הוטל האמברגו על קובה ויחסיה עם ארצות הברית עדיין נחשבו לטובים. הספר עוסק גם באפשרויות שניצבו בפני קובה ובהגדרת המצב בה כסוציאליזם או קומוניזם - בתקופה שלאחר המהפכה, לא היה ברור שקסטרו מוביל את המדינה למשטר קומוניסטי. כותבי הספר הם תומכים נלהבים במהפכה הקובנית וברפורמות שביצע קסטרו באותן שנים. Cuba: Anatomy of a Revolution, monthlyrevie Cuba: Anatomy of a Revolution,goodreads ערך זה הוא קצרמר בנושא ספרים ובנושא קובה. אתם מוזמנים לתרום לוויקיפדיה ולהרחיב אותו.
תיילוקוסמיים

תיילוקוסמיים (שם מדעי: Thylacosmilidae) היא משפחה של יונקי כיס נכחדים בני הסדרה ספרסודונטה ממוצא נאוטרופי ששלטו בנופי אמריקה הדרומית בין תחילת המיוקן עד לסוף הפליוקן לפני 3–21 מיליון שנה מהיום. בני משפחה זו נראו דומים מעט לחתולים השנחרבים שהיו בעלי ניבי חרב כמותם. עם זאת מבדיקה של מבנה השלד נראה שהם היו קרובים יותר לקנגורו ולוומבט מלחתולים. הם מילאו את גומחת טורפי-העל של אמריקה הדרומית לצד עופות האימה וניזונו בעזרת ניביהם הגדולים בעלי הנדנים מטרף גדול ואיטי כמו המקרוקניה. בשביל לנשוך בעוצמה הם השתמשו בשרירי צוואר גדולים מאוד. הם נכחדו לאחר ההחלפה האמריקאית הגדולה אשר הביאה לאמריקה טורפים מפותחים יותר כמו הסמילודון או דוביים גדולים ומיני טרף מהירים מדי. כמו כן ייתכן שהם נפגעו מהידלדלות הטרף הטבעי שלהם שאולי נכחד. אנכליסיכטיס (Anachlysictis) Patagosmilus תיילקוסמילוס (Thylacosmilus) מדיה וקבצים בנושא תיילוקוסמיים בוויקישיתוף תיילוקוסמיים, באתר GBIF (באנגלית)
הסכם פונטנבלו (1814)

הסכם פונטנבלו (1814) היה הסכם שנחתם בפונטנבלו, צרפת, ב-11 באפריל 1814, בין נפוליאון בונפרטה לבין נציגים מיופי כוח ממדינות המעצמות אשר לחמו נגדו במסגרת המלחמות הנפוליאוניות – האימפריה האוסטרית, האימפריה הרוסית ופרוסיה, לפיו יוגלה נפוליאון לאי אלבה. ההסכם אושר על ידי נפוליאון ב-13 באפריל, וסיים את תקופת שלטונו כשליט צרפת. לאחר שנפוליאון התפטר, כוחות הקואליציה השישית החזירו את שושלת בית בורבון לשלוט בצרפת תחת לואי השמונה עשר, מלך צרפת, במה שנקרא הרסטורציה הבורבונית. מדיה וקבצים בנושא הסכם פונטנבלו בוויקישיתוף Napoleon and the Marshals of the Empire, J. B. Lippincott & Co., 1855, עמ' 284 ערך זה הוא קצרמר בנושא צרפת ובנושא היסטוריה. אתם מוזמנים לתרום לוויקיפדיה ולהרחיב אותו.
משימה סוף

משימה סוף (באנגלית: Barely Lethal) הוא סרט קומדיה ופעולה אמריקאי משנת 2015 בכיכובם של היילי סטיינפלד, תומאס מאן, סופי טרנר, דאב קמרון, ג'סיקה אלבה וסמואל ל. ג'קסון. עלילת הסרט סובבת סביב מייגן וולש, נערה יתומה שאומנה להיות סוכנת מיוחדת, אך רוצה לחיות חיים רגילים, בורחת מן הבסיס ומתחפשת לתלמידת תיכון רגילה. הסרט יצא לאקרנים ב-30 באפריל 2015, ויצא כ-VOD ב-29 במאי 2015. קבוצת יתומות צעירות לומדות באקדמיית "פרסקוט", אקדמיה צבאית סודית שבה הן מתאמנות להיות מרגלות ומתנקשות. סוכנת 83 היא הסוכנות המוכשרת ביותר באקדמיה, מה שגורם לסוכנת 84 לקנא בה. עם זאת, סוכנת 83 לא אוהבת את חייה באקדמיה, ומקווה לחיות חיים רגילים. כששתי הסוכנות רודפות אחרי ויקטוריה נוקס, סוחרת נשק ממולחת, סוכנת 83 מנצלת את ההזדמנות ובורחת. היא מתחפשת לסטודנטית קנדית בשם מייגן וולש ומגיעה לבית משפחת לארסון כחלק מתוכנית חילופי סטודנטים. וולש לומדת עם הזמן שהתיכון יכול להיות גם אכזר, אבל בסוף מוצאת אהבה. היילי סטיינפלד - מייגן וולש/סוכנת 83 סופי טרנר - הת'ר/סוכנת 84 ג'סיקה אלבה - ויקטוריה נוקס/סוכנת 01 סמואל ל. ג'קסון - הארדמן דאב קמרון - ליז לארסון תומאס מאן - רוג'ר מרכוס רוב היבל - מר מרכוס טובי סבסטיאן - קאש פנטון גבריאל באסו - גוץ' ג'יימי קינג - אנליסט נייט רייצ'ל האריס - גברת לארסון ג'ייסון דרוקר - פארקר לארסון אלכסנדרה קרוסני - סינדי אמה הולזר - דונה דן פוגלר - מר דרום סטיב או - פדרו הסרט צולם באטלנטה שבג'ורג'יה, וצילומיו נגמרו בדצמבר 2013. אתר האינטרנט הרשמי של משימה סוף (באנגלית) משימה סוף, ברשת החברתית אקס (טוויטר) "משימה סוף", במסד הנתונים הקולנועיים IMDb (באנגלית) "משימה סוף", באתר AllMovie (באנגלית) "משימה סוף", באתר Rotten Tomatoes (באנגלית) "משימה סוף", באתר Box Office Mojo (באנגלית) "משימה סוף", באתר Metacritic (באנגלית) "משימה סוף", במסד הנתונים הקולנועיים KinoPoisk (ברוסית) Heilman, Hunter (3 ביוני 2015). "MOVIE REVIEW: 'Barely Lethal' is basically a 90's Olsen Twins movie on HGH". Niner Times. אורכב מ-המקור ב-2018-09-14. נבדק ב-14 במאי 2018. {{cite web}}: (עזרה) Production Begins on Kyle Newman's Barely Lethal, Publisher: ComingSoon.net, Published date: November 12, 2013, Access date: November 14, 2013 Filming updates: "Barely Lethal," "Mockingjay," "Fast & Furious"
Honey

Honey היא מילה באנגלית שפירושה "דבש". האם התכוונתם ל... Honey (שיר של קלאני) – שיר של הזמרת קלאני משנת 2017. Honey (שיר של אוולינה) – שיר של הזמרת אוולינה משנת 2015. Honey (שיר של אריקה באדו) – שיר של הזמרת אריקה באדו משנת 2007. Honey (שיר של ג'יי זי) – שיר של הראפרים אר. קלי וג'יי זי משנת 2002. Honey (שיר של מובי) – שיר של מובי משנת 1998. Honey (שיר של מריה קארי) – שיר של הזמרת מריה קארי משנת 1997. Honey (שיר של בובי גולדסבורו) – שיר של מובי משנת 1968. Honey (אלבום של רובין) – אלבום של הזמרת רובין משנת 2018. Honey (אלבום של קייטי בי) – אלבום של הזמרת קייטי בי משנת 2016. Honey (אלבום של אנדי ויליאמס) – אלבום של הזמר אנדי ויליאמס משנת 1968. Honey (סרט, 2010) – סרט משנת 2010. Honey (סרט, 2003) – סרט משנת 2003. Honey (סרט, 1981) – סרט משנת 1981.
ג'ון מייסון ניל

ג'ון מייסון ניל (באנגלית: John Mason Neale;‏ 24 בינואר 1818 - 6 באוגוסט 1866) היה סופר וכומר אנגלי. ג'ון מייסון ניל נולד בערך בשנת 1818 בלונדון למשפחת כמרים. הוא למד בטריניטי קולג' והצטיין בלימודים קלאסיים. לאור בעיות בלימודי מתמטיקה הוא לא קיבל תעודת הצטיינות. בגיל 22 הוא קיבל תפקיד כומר בקיימברידג'. ג'ון מייסון ניל התעניין בתנועה האוקספורדית שהייתה קשורה לתנועת התחייה הגותית. בשנת 1842 הוא הוסמך לכמורה. בעקבות המחלה הוא נסע למדיירה ובשנת 1846 חזר ללונדון. בשנת 1854 ג'ון מייסון ניל היה בין מקימי "ארגון מרגריטה הקדושה", מסדר נשי לטיפול בחולים. הוא נחשד בהיותו סוכן של הכנסייה הקתולית וספג איומים על חייו. למרות זאת, הארגון שהקים המשיך להתקיים ואף הליח להרחיב את פעילותו. ג'יון מייסון ניל תרגם לאנגלית מספר מזמורים מלטינית ויוונית. בסך הכל הוא תרגם 63 מזמורים. בין המזמורים הפופולריים ניתן לציין בוא, בוא עמנואל. מדיה וקבצים בנושא ג'ון מייסון ניל בוויקישיתוף רשימת עבודות של ג'ון ניל קורות חיים ג'ון מייסון ניל, באתר MusicBrainz (באנגלית) ג'ון מייסון ניל, באתר Discogs (באנגלית)
ארלדו פצ'י

ארלדו פצ'י (באיטלקית: Eraldo Pecci; נולד ב-12 באפריל 1955) הוא כדורגלן עבר איטלקי ששיחק בעמדת הקשר. במהלך קריירת המועדונים שלו הוא שיחק עבור מועדוני כדורגל מהסרייה א' כמו בולוניה, טורינו, פיורנטינה ונאפולי. הוא זכה ביחד עם טורינו באליפות הליגה בעונת 1975/76, וביחד עם בולוניה בגביע האיטלקי בעונת 1973/74. פצ'י שיחק עבור המדים הלאומיים של נבחרת איטליה שש פעמים בין השנים 1975 ל-1978. הוא היה חלק מהסגל שלה למונדיאל 1978, שבו היא סיימה במקום הרביעי. בולוניה הגביע האיטלקי (1): 1973/74 טורינו סרייה א' (1): 1975/76 מדיה וקבצים בנושא ארלדו פצ'י בוויקישיתוף ארלדו פצ'י, באתר Transfermarkt ארלדו פצ'י, באתר WorldFootball.net ארלדו פצ'י, באתר National Football Teams ארלדו פצ'י, באתר FootballDatabase.eu
A Year Without Rain (שיר)

A Year Without Rain (בעברית: שנה ללא גשם) הוא סינגל שהוקלט על ידי להקת הפופ האמריקאית סלינה גומז & הסצנה. השיר יצא לאור ב-7 בספטמבר 2010, כסינגל השני מתוך האלבום, A Year Without Rain. השיר הגיע למקום ה-35 במצעד הבילבורד הוט 100, וה-30 במצעד שבקנדה. השיר נכתב והופק על ידי לינדי רובינס וטובי גד. השיר הוא שיר יורודאנס, המשלב בתוכו גם את סגנון הסינת'-פופ והאלקטרו. השיר זכה לשתי מועמדויות בטקס "MuchMusic Video Awards", אך לא זכה בפרס. בנוסף לכך, זכה השיר למעמד פלטינה כפולה בארצות הברית, על סך מכירות של שני מיליון עותקים. הווידאו קליפ הנלווה שצולם עבור השיר הועלה ליוטיוב ב-30 באוגוסט 2010, כמה ימים לפני שיצא כסינגל. הקליפ בוים על ידי כריס דולי וצולם בלוצרן, קליפורניה. בקליפ ניתן לראות את סלינה גומז מהלכת במדבר. נכון לינואר 2022, מונה הצפיות של הקליפ עומד על כ-259 מיליון צפיות. גומז ביצעה את השיר כחלק מסיבוב ההופעות "Stars Dance Tour". ב-21 בספטמבר 2010 ביצעה את השיר ברדיו דיסני יחד עם השיר "Round & Round". ב-22 בספטמבר 2010 ביצעה את השיר בתוכנית האירוח של אלן דג'נרס, המופע של אלן דג'נרס. ב-23 בספטמבר 2010 ביצעה את השיר בתוכנית בוקר טוב אמריקה יחד עם השיר "Round & Round". ב-24 באוקטובר 2010 ביצעה את השיר ביריד מדינת אריזונה שנערך בפיניקס לצד סט שירים מסיבוב ההופעות "A Year Without Rain Tour". ב-16 בנובמבר 2010 ביצעה את השיר בתוכנית הלילה "לופז טונייט" בהנחיית ג'ורג' לופז לצד הביצוע בשפה הספרדית לשיר, "Un Año sin Lluvia". ב-1 בדצמבר 2010 ביצעה את השיר בתוכנית האירוח "שידור חי! עם רג'יס וקלי". בין התאריכים ה-5 בדצמבר ועד 20 בדצמבר ביצעה גומז את השיר בסדרת המופעים השנתית, ג'ינגל בל כחלק ממחרוזת שירים הכללה גם את השירים "Off the Chain", "Rock God", "Round & Round" ו-"Naturally". ב-5 בינואר 2011 ביצעה את השיר בטקס פרסי בחירת הקהל. ב-5 במרץ 2011 ביצעה את השיר בפסטיבל המוזיקה השנתי "בורדרפסט" שנערך בטקסס לצד סט שירים מסיבוב ההופעות "A Year Without Rain Tour". ב-6 במרץ 2011 ביצעה את השיר באירוע הרודיאו הגדול בעולם שנערך ביוסטון לצד סט שירים מסיבוב ההופעות "A Year Without Rain Tour". ב-20 במרץ 2011 ביצעה את השיר כחלק מסט שירים ב"Concert for Hope". ב-14 במאי 2011 ביצעה את השיר במופע השנתי וונגו טנגו שנערך בלוס אנג'לס. ב-1 בדצמבר 2011 ביצעה גומז את השיר כחלק מסט שירים באירוע KDND's Jingle Ball בסקרמנטו. ב-19 בינואר 2013 ביצעה גומז את השיר כחלק מסט שירים במופע התרמה של קרן החירום הבינלאומית של האומות המאוחדות לילדים בניו יורק סיטי. סרטון השיר "A Year Without Rain" באתר יוטיוב Selena Gomez & The Scene - A Year Without Rain, Discogs (באנגלית) A Year Without Rain, Discogs (באנגלית) Selena Gomez Chart History, Billboard www.billboard.com Selena Gomez & The Scene – A Year Without Rain (באנגלית), נבדק ב-2019-03-01 MuchMusic Video Award nominations: The full list | Arts | National Po…, archive.is, ‏2012-07-02 Gold & Platinum, RIAA (באנגלית) SelenaGomezVEVO (2010-08-30), Selena Gomez & The Scene - A Year Without Rain (Official Music Video), נבדק ב-2019-03-01 Disney Channel to Present Premiere of Selena Gomez & The Scene’s Music Video “A Year Without Rain,” Friday, September 3, TV By The Numbers, ‏2010-08-27 (באנגלית) (ארכיון) http://www.aria.com.au/pages/httpwww.aria.com.auSINGLEaccreds2011.htm, www.aria.com.au Gold & Platinum, RIAA (באנגלית)
סטוקהולם (סרט)

סטוקהולם (באנגלית: Stockholm) הוא סרט דרמת פשע אמריקאי שנכתב, הופק ובוים על ידי רוברט בודרו ומככבים בו אית'ן הוק, נומי ראפאס, מארק סטרונג, כריסטופר היירדהל, בי סנטוס ותורביורן האר. הסרט הוקרן לראשונה בפסטיבל הסרטים של טרייבקה ב-19 באפריל 2018. הסרט מגולל את קורות המקרה שקרה ב-23 באוגוסט 1973 בזמן שוד בנק בסטוקהולם שבשוודיה. ארבעה מעובדי הבנק הוחזקו כבני ערובה במשך חמישה ימים וחצי בכספת הבנק בגודל 3×12 מטר על ידי השודד (ששהה בה יחד איתם). ראיונות עם בני הערובה לאחר שחרורם ומחקרים פסיכולוגיים על מקרים דומים, גילו את תופעת תסמונת סטוקהולם, של חטופים החשים הזדהות עם החוטף ופחד דווקא מהמחלצים. נומי רפאס - ביאנקה לינד אית'ן הוק - קאג 'הנסון / לארס ניסטרום מארק סטרונג - גונאר סורנסון כריסטופר היירדהל - מפקח מטסון ב-27 בינואר 2017 הוכרז כי נומי ראפאס ואית'ן הוק יככבו בסרט סטוקהולם עם רוברט בודרו, שיכתוב ויביים את הסרט. צילומי הסרט החלו באפריל 2017. באתר Rotten Tomatoes, הסרט זכה לדירוג של 83% על בסיס 6 ביקורות, עם דירוג ממוצע של 8/10. במרץ 2019 פורסם קדימון ראשון לסרט, לקראת צאתו לאקרנים להפצה מסחרית באפריל 2019. אתר האינטרנט הרשמי של סטוקהולם "סטוקהולם", במסד הנתונים הקולנועיים IMDb (באנגלית) "סטוקהולם", באתר AllMovie (באנגלית) "סטוקהולם", באתר Rotten Tomatoes (באנגלית) "סטוקהולם", באתר Box Office Mojo (באנגלית) "סטוקהולם", באתר Metacritic (באנגלית) "סטוקהולם", במסד הנתונים הקולנועיים KinoPoisk (ברוסית) Ford, Rebecca (27 בינואר 2017). "Berlin: Ethan Hawke, Noomi Rapace to Star in Thriller 'Stockholm". The Hollywood Reporter. נבדק ב-25 במאי 2017. {{cite web}}: (עזרה) Raup, Jordan (7 במרץ 2018). "Tribeca 2018 Lineup Includes 'Disobedience,' 'The Miseducation of Cameron Post,' 'The Seagull,' and More". The Film Stage. {{cite news}}: (עזרה) http://deadline.com/2018/04/stockholm-ethan-hawke-noomi-rapace-tribeca-interview-news-1202371080/ Hipes, Patrick (27 בינואר 2017). "Ethan Hawke & Noomi Rapace To Star in 'Stockholm' – Berlin". Deadline Hollywood. נבדק ב-25 במאי 2017. {{cite web}}: (עזרה) McNary, Dave (27 בינואר 2017). "Berlin: Ethan Hawke, Noomi Rapace to Star in Thriller 'Stockholm". Variety. נבדק ב-25 במאי 2017. {{cite web}}: (עזרה) "Stockholm (2018)". Rotten Tomatoes. Fandango Media. נבדק ב-31 במאי 2018. {{cite web}}: (עזרה)